Che vaqueira

**Che vaqueira** ye a denominación chenerica, d'o conchunto d'alofonos d'o fonema **/ʎ/** que bi ha en astur-leyonés, principalment en astur-leyonés occidental, pero un poquet tamién en bella parla d'o centro montanyoso clasificada en l'astur-leyonés central. Representa un arcaísmo en a evolución romanz d'a LL cheminada latina y en l'Alto Aragón bi ha restos d'un fenomeno pareixiu, sobretot en a toponimia y en belsetán.
 
O termin *che vaqueira* ye impreciso y inexacto por diferents razons:
* Fa referencia uns cuantos sonius diferents entre ellos.
* A palabra *che* pareix referir-se a un caracter africau, pero a sobén s'aplica tamién a sonius no africaus.
* A denominación de *vaqueira* no ye afortunada porque a *che vaqueira* se troba muito mes estendillada que no pas o terreno d'os *[[vaqueiros]]*.
* A penar d'estas imprecisions o termin se fa servir, y mes exactament en asturiano lo denominan filolochicament **ḷḷe**.

## Realizacions

Seguntes Xosé Lluis García Arias o ventallo d'alofonos d'o sud y ueste d'o fonema **/ʎ/** se resume en:

-[***']: [[oclusiva retroflexa sonora]]. Caracteristica d'a zona de [[Sisterna|A Estierna]] en o concello de [[Ibias]]

-[***']: africada retroflexa sonora. Propia d'a parla de La Bordinga y talment d'a parla de l'alto Ayer

-[***']: [[africada retroflexa xorda]]. Concellos de [[Ayer (Asturias)|Ayer]], [[Quirós]] y d'atros

-[***']: africada alveolar xorda. Concellos de Ḷḷena, sud de Mieres y d'atros.

## Oríchens

Diacronicament toz estos sonius provienen d'a **l**- y -**ll**- latinas y, a vegadas, de **pl**-, **kl**- y **fl**- asinas:

- *LUPU* > ḷḷobu.

- *MOLLE* > mueḷḷe.

- *CLAMARE* > ḷḷamar.

- *PLANTARE* > ḷḷantar.

- (*VILLA*) *FLACCIDIANA* > Ḷḷaciana.

## Distribución
Totas estas realizacions d'o fonema asturiano /ʎ/ son caracteristicas de l'asturiano occidental, que Diego Catalán denominó B, C y D, esto ye, os concellos de Valdés, Tinéu, Cangas del Narcea, Degaña, Somiedu, Teberga, Quirós; l'este d'os concellos de Navia, Villayón, Allande y Ibias, y l'ueste d'os concellos de Cuideiru, Salas y Balmonte.

Ya en zona de l'asturiano central, a "che vaqueira" ye propia d'os concellos de Ḷḷena, Riosa y Ayer, asinas como o sud d'os concellos de Mieres y Morcín.

En a provincia de Leyón este fenomeno se troba en as comarcas de Babia, Llaciana, Luna, Los Argüellos pero tamién a lo nord-ueste de El Bierzo y a lo norte d'Omaña.

## Grafías
Historicament bi ha habiu muitas grafías diferents pa trascribir estos alofonos: -**ts**-, -**tş**-, -**ŝ**-, -**th**-, -**tch**-, -**chx**-, -**lh**-, etcetera.

L' *[[Academia de la Llingua Asturiana]]* proposa o digrafo etimolochico Ḷḷ, y a on siga imposible de fer servir tipograficament recomienda -**l.l**-.

## Fenomenos comparables fuera de l'astur-leyonés
Trobamos fenomenos comparables en l'Alto Aragón y en luengas y dialectos d'Italia. En l'Alto Aragón a evolución d'a cheminada latina antes de fixar-se a solución actual -ll- ha estau -ch-, -tz- (vistable actualment en toponimos con -s- sonora en Ribagorza) y -t-. A forma con -ch- ye muito frequent en a toponimia, (*[[Lacuniacha]]*).

## Vinclos

Archivu oral del asturianu, con uns cuantos testimonios orals de  "che vaqueira" (en asturiano)

## Bibliografía
*BORREGO NIETO, Julio:  *Leonés* en *Manual de dialectología hispánica* tomo 1 Barcelona, Ariel, 1996.
*GARCÍA ARIAS, Xosé Lluis:  *Gramática histórica de la lengua asturiana* Oviedo, Academia de la llingua asturiana, 2003.
*VIEJO, Xulio:  *La formación histórica de la lengua asturiana* Oviedo, Trabe, 2003.